'Gewelddadige misdadiger' vas in Bloem | Maroela Media
Lede van die Parkweg-opsporingseenheid saam met die verdagte. Foto: Verskaf
'n 32-jarige man wat glo verantwoordelik is vir 'n reeks "ernstige en afskuwelike misdade" in Bloemfontein is in hegtenis geneem nadat hy maande lank die polisie ontwyk het.
Kapt. Chaka Marope, woordvoerder van die polisie, het gesê die verdagte is Dinsdag in Bochabelo in hegtenis geneem nadat lede van die Parkweg-opsporingseenheid inligting van die publiek af ontvang het.
Volgens Marope word die verdagte verbind met 'n reeks gewelddadige misdade wat die afgelope vier maande in Bloemfontein plaasgevind het, waaronder 'n huisroof waartydens 'n bejaarde vrou ernstig aangerand, verkrag en beroof is.
Die verdagte word ook verbind met vier ander sake van huisroof en verkragtings. Hy sal na verwagting Donderdag in die Bloemfontein-landdroshof verskyn op verskeie aanklagte van huisroof en verkragting.
Mooi so manne vir die goeie werk
En hoe lank voor hy uit is op borgtog?
hoekom wil hulle altyd hulle gesigte wegsteek? dit het julle nie gekeer om die daad te pleeg nie???
Stem saam met Eilram.Die wat sulke kriminele wat sulke gruwelike dade pleeg sommer so vir 'n paar rand op borg uitgelaat word moet stop gesit word.Hy vedien om in die kniee geskiet te word as hy uit die hof stap op borg!
Die probleem by ons is sulke wreede misdade word nie erken tot mense self geraak word deur dit dan will opspring en skree! Misdaad is misdaad en die vark verdien nie borgtog nie
Doodstraf moet terug gebring word die kriminele element kos ons land te veel ons ekonomie kan hulle nie meer dra nie, ek is eerlik en hardwerkend en `n enkel ouer die staat sorg nie vir my nie of vir my kinders nie maar ek moet sorg vir kriminele waar is reg en geregtigheid vir my??
'n Paar van Suid Afrika se Polisielede moet China toe gestuur word, sodat hulle daar kan gaan kyk hoe word met sulke misdadigers gewerk. Eers hof toe, en as skuldig bevind, agter die howe sommer die doodskoot in die agterkop. Geen lang lekker hotel lewe in 'n S.A. Tronk, wat nog te se borgtog en lang uitgerekte duur hofsake.
Kos die belasting betaler baie min. 'n TV program oor geregtigheid in China kan gerus op SABC gewys word.